elektrolytisk raffinering
Store norske leksikon,Realfag,Kjemi,Kjemi
Elektrolytisk raffinering er en kjemisk metode for å rense metaller. I elektrolytisk raffinering er det urene metallet anode, mens det rensede metallet utfelles på katoden i en elektrolyse.
Et viktig eksempel på elektrolytisk raffinering er rensing av kobber. Kobber fra anoden går i oppløsning i elektrolytten, mens edlere metaller og uløselige forbindelser faller ut som anodeslam. Ved katoden felles kobber ut, mens uedlere metaller forblir i løsningen. Denne prosessen gir kobber med en renhet på over 99,9 prosent. Anodeslammet er i dette tilfellet verdifullt og kan inneholde betydelige mengder sølv og gull, i tillegg til ikke-metaller som arsen og antimon. Les mer i Store norske leksikon elektrolyse kjemi